Det skal du kunne

Det nye basiskrav består af nogle styrkeøvelser og udholdenhedstest, som oftest er en løbetest. Hvis du er under 49 år - mand som kvinde - skal du kunne løbe 2,2 kilometer på 12 minutter. Og så består testen af de styrkeøvelserne 'split squats', 'dips på bænk' 'burpees', som du skal kunne klare tre gange 15 stykker af, og 'træk til bryst', som du skal kunne gennemføre i tre sæt af fem gentagelser.

Men det lyder måske mere kompliceret, end det i virkeligheden er.

- Mange vil måske føle, at det her basiskrav vil føles nemmere at bestå end det tidligere. De statiske øvelser i det tidligere basiskrav er mere udfordrende for mange mennesker, fordi det ikke er øvelser, man laver så ofte. De nye er for mange nemme at udføre, fordi de er mere dynamiske, siger Henriette Albinus Hasselstrøm.

Det er Marina Aagard enig i. Hun er master i fitness og træning fra Syddansk Universitet i Odense og mener, det er krav, som de fleste med en grundform kan være med på eller træne sig til.